Karaniwang Panahon (kalendaryong Gregoryano)

Ang Karaniwang Panahon (Ingles: Common Era o CE) ay isa sa mga notasyon ng taon na ginagamit para sa kalendaryong Gregoryano (at hinalinhan nito, ang kalendaryong Huliyano), ang pinakaginagamit na panahon sa kalendaryo sa buong mundo. Ang Bago ang Karaniwang Panahon (Ingles: Before the Common Era o BCE) ay ang panahon bago ang CE. Alternatibo ang BCE at CE sa mga notasyon ni Dionysius Exiguus na BC at AD, ayon sa pagkakabanggit. Pinagkakaiba ng panahong Dionisiyako ang mga panahon na gamit ang mga notasyong BC (Bago si Kristo o "Before Christ") at AD (, ). Numerikong magkatumbas ang dalawang sistema ng notasyon: " CE" at "AD " na nilalarawan ang kasalukuyang taon; parehong taon naman ang "400 BCE" at "400 BC." Ginagamit ang kalendaryong Gregoryano sa buong mundo ngayon, at isang pandaigdigang pamantayan para sa mga kalendaryong sibil.

Mababakas ang ekpresyon noong 1615, nang unang lumabas ito sa aklat ni Johannes Kepler bilang  (), at noong 1635 sa Ingles bilang "Vulgar Era" (Panahong Bulgar). Matatagpuan ang katawagang "Common Era" sa Ingles noong 1708 sa pinakamaaga, at naging laganap ang paggamit noong kalagitnaan ng ika-19 na dantaon ng mga relihiyosong paham na Hudyo. Simula noong huling bahagi ng ika-20 dantaon, naging popular ang CE at BCE sa akademiko at siyentipikong publikasyon bilang nyutral na katawagang relihiyoso. Ginagamit ang mga ito ng iba na nagnanais na maging sensitibo sa hindi Kristiyano sa pamamagitan ng hindi tahasang pagtukoy kay Jesus bilang "Kristo" ni hindi  ("Panginoon") sa pamamagitan ng paggamit ng ibang daglat.

 Mga pananda 

 Mga sanggunian 

Kategorya:Mga panahon sa kalendaryo